**Lakossági tájékoztató a
2020. évi hulladék közszolgáltatásról**

Tájékoztatjuk a Tisztelt lakosságot, hogy a Debreceni Hulladék Közszolgáltató Nonprofit Kft. településünkön az esedékes éves **lomtalanítást 2020. március 23. és 24.** napokon végzi el, 23-án a hétfői, 24-én a keddi járásokon. A lomot, **reggel 7.00 órára** szükséges kihelyezni.

Az **őszi lomtalanítás** október 19-én és 20-án lesz beütemezve.

**Kihelyezhető hulladékok:** az ingatlanoknál keletkező olyan szilárd hulladékok, amelyek nem helyezhetők el a tároló edényzetben, a rendszeres hulladékszállítás alkalmával nem szállítható el (pl. bútor, elektronikai készülékek, nagyobb kartondobozok, rongy bezsákolva).

**Nem tartozik a lomtalanítás alkalmával kihelyezhető hulladékok körébe:** a kommunális hulladék, építési törmelék, zöldhulladék, gépjármű gumi, akkumulátor, veszélyes hulladéknak minősülő anyagok, vegyszerek és minden olyan hulladék, amely a begyűjtés során veszélyezteti a begyűjtést végzők testi épségét, egészségét.

**Kommunális hulladékok begyűjtése:**

A begyűjtés továbbra is hétfői és keddi napokon történik. A hulladékszállítást ünnepnapokon is elvégzik.

**Szelektív hulladékgyűjtés:**

Az idei évben a háztól történő szelektív hulladékgyűjtés továbbra **is minden hónap második hétfő- kedd délelőttje.** Mivel kétnapos gyűjtésről van szó, azt a hetet kell figyelembe venni, amikor egy hétre esik a két nap.

**A szelektív hulladékgyűjtés havi időpontjai az alábbiak:**

|  |  |  |  |  |  |
| --- | --- | --- | --- | --- | --- |
| január 13-14. | február 10-11. | március 09-10. | április 13-14. | május 11-12. | június 08-09. |
|  |
| július 13-14. | augusztus 10-11. | szeptember 14-15. | október 12-13. | november 09-10. | december 7-8. |

Nyíradony, 2019. február 19.

Tisztelettel:

 **Tasó Béla sk.**

 polgármester